“APSTIPRINĀTS”
Ar iepirkuma komisijas 2023.gada 20.decembra
sēdes protokolu Nr.4
[bookmark: _GoBack]Atklātam konkursam “Katastrofu pārvaldības centru jaunbūvju būvniecība Bolderājā, Dzintaros, Kuldīgā” (identifikācijas Nr. IeM NVA 2023/75)

	1.Tehniskajā specifikācijā 1.iepirkuma daļai 2.1. punkta tabulā norādītas vairākas ēkas klasifikācijas, raksturojumi un funkcijas. Ņemot vērā, ka tehniskajā specifikācijā norādīts, ka jāprojektē tikai viena ēka, kā arī to, ka lielāko ēkas daļu aizņem VUGD telpas (713 m2), lūdzam apstiprināt, kā arī koriģēt tehnisko specifikāciju, norādot ēkas galveno lietošanas veidu 12740101 (ugunsdzēsības dienestu ēkas un policijas ēkas).
	
Galvenais lietošanas veids tiks apstiprināts projektēšanas procesā.

	2.Tehniskajā specifikācijā 1. iepirkuma daļai 2.1. punkta tabulā norādīts - Kopējā telpu plānotā indikatīvā platība bez koplietošanas telpām ir 982 m2. Savukārt ēkas grupa - 2. Atsaucoties uz Ministru kabineta noteikumiem Nr. 500 “Vispārīgie būvnoteikumi” 1. pielikumu 3. grupas ēkas ir publiskas ēkas ar kopējo platību, lielāku par 1000 m2. Izskatot programmu uzskatām, ka ēkas kopējā platība noteikti būs virs 1000 m2, tādēļ lūdzam norādīt korektu plānotās ēkas grupu - 3.
	
Kopējā telpu indikatīvā platība mainīsies (tiks samazināta). Tehniskajā specifikācijā tiks veiktas izmaiņas.



	3.Tehniskajā specifikācijā 1. iepirkuma daļai 2.1. punkta tabulā norādīti Apbūves pamatnosacījumi – ēkas novietojums un teritorijas labiekārtojums, kur minēts, ka teritorijā jāizbūvē piebraucamos ceļus un auto novietnes atbilstoši Lietotāju vajadzībām. Lūdzam definēt cik auto novietnes ir nepieciešamas lietotājam.
	
Skat. tehniskās specifikācijas sadaļā “Ārējā elektroapgāde”.

	4.Lūdzam precizēt - cik auto novietnēm ir nepieciešama auto uzlāde. Vai nepieciešama ātrā uzlāde?
	
Ātrā uzlāde būs nepieciešama. Tehniskajā specifikācijā tiks veiktas izmaiņas.

	5.Lūdzam precizēt, kāds būs kopējais lietotāju skaits ēkā.
	Provizoriski: 62 darbinieki (darbinieku skaits vienā maiņā būs mazāks).


	6.Pamatojoties uz Ministru kabineta noteikumiem Nr. 384  “Būvju tehniskās apsekošanas būvnormatīvs LBN 405-21” 12. punktu -  Pirms būves vai tās daļas atjaunošanas, pārbūves vai restaurācijas būvprojekta izstrādes un būvniecības ieceres dokumentācijas izstrādes vienkāršotai ēkas fasādes atjaunošanai, kā arī citos gadījumos, ja jānosaka būves faktiskais tehniskais stāvoklis, būves tehniskā stāvokļa apsekošanu un novērtējumu veic atbilstoši tehniskās apsekošanas uzdevumā noteiktajam apjomam. Tehniskajā specifikācijā 1. iepirkuma daļai norādītais apjoms ir tikai jaunbūve. Lūdzam skaidrot, kādām ēkām un apjomam ir nepieciešams sagatavot tehniskās apsekošanas atzinumu (Skat. 5.3. punktu un tā apakšpunktus).
	Tehniskā specifikācija nosaka, ka jāveic teritorijas apsekošana un, ja attiecināms, tad arī piederošo ēku, inženiertīklu un palīgēku apsekošana un atzinuma sagatavošana un iesniegšana Pasūtītājam.


	7.Lūdzam sniegt skaidrojumu vai zemes gabalam būs nepieciešama koku inventarizācija un ciršanas plāns. Lūdzam sniegt skaidrojumu vai pretendentam jānodrošina koku ciršana.
	Nepieciešamības gadījumā zemes gabalam būs nepieciešama koku inventarizācija un ciršanas plāns. Pretendentam būs jānodrošina koku ciršana.

	8.Lūdzam sniegt skaidrojumu vai pretendentam jāparedz atsevišķs Sadales tīkla projekts elektroapgādes jaudas palielināšanai vai jauna pieslēguma izbūvei.
	Pretendentam jāparedz atsevišķs Sadales tīkla projekts elektroapgādes jaudas palielināšanai vai jauna pieslēguma izbūvei. Pirms projektēšanas uzsākšanas jāsaņem tehniskie noteikumi no AS Sadales tīkls.



